钦定古今图书集成/方舆汇编/职方典/第1301卷 > 《县志》金·鼓朝阳列八景
## 钦定古今图书集成/方舆汇编/职方典/第1301卷 > 《县志》金·鼓朝阳列八景

插笏山　一名“獭窟。” 在县北一里崎海之旁。四面皆田，设有烽堠。旧有西林庵。

石岐山　，在县西北一里。原设有烽堠，遥与莲峰相对。土燥多石，直抵于海。其阳为何学士“赤松堂。”

老安山　，在县西南半里。为县水口冲要，西临于海。

长洲山　在县西二里“四水中” ，“海南八景。” 《长洲烟雨》。

贵峰山　本名大尖山，在县南四十里。按《县志》“高三百馀丈” ，为县治之前。案，其东有野牛迳，南有小尖峰、箬叶岭。

寿星塘山　在县南二十里。上有黄泗墓，其上多松稷，寿星之水出焉，汇而为星塘。西有宋疑冢，在坟头冈，梅花水出焉。其阳为六十陂，大岭、石溪瀑布出焉，又潴为大龙潭。自柯水窞至阪道、马鞍岭，而伏虎冈、仙人障出焉。越龙衮坑至西坑尾、望鹿石、三株松岭，以抵于碧云峰，皆仙灵所宅也。

金紫山　在县东南十里伏虎冈北有石泉，寒冽不竭。按《通志》：“天霁则云霞辉映，色若金紫。” 北台山　在县南四十里。又南二十里曰南台山，两山相对如台，上多莎𬞟，其中梅花之水出焉。

香炉山　在县南六十里。峰崖幽峻，东界白银水，西赴海；北为南台至横坑，南接岭山牛耙石有签筒瀑布出焉。下为大井，以抵于冲天燕峰。其西为沙角径。

湖洲山　按《县志》，“在县南二十里，孤峭临海，一名文笔。”

东林山　一名“笔架。” 在县南二十里，庙学之前山也。

湾月山　在县南二十里，又名鹿鸣岭，与湖洲。

山相接，群峰森列，拥峙县案，为一邑大观。鸿鹤岭山　一名鸿鹤尖，秀峰插天，三面临海。象角山　在县西十里，西北临海。相传宋时见石室自立于上，俗呼“佛屋。”

石门山　在县西十里。其中有峒，是多松㮨，东临海。

叠石山　在县城西十里。其中有峒，是多松㮨。按《县志》：“龙自新会圭峰渡海而来，石骨嶙峋，为县治右弼之障。”

青姜山　在县西南七里。高洁雄伟。

乌岩山　在县东南六十里。东抵云梯诸山赴海，西介香炉，北为千秋岭、红旗峒，西北抵相合山至于海。岩穴幽暗，人迹罕至。宋末，邓光荐避元乱居此。

长江山　在县城南三十里。有水下注，实为众水之源。其山高耸，南接乌岩，众水出焉，北合神涌入于海。又有相合山，峭峻形肖。有刘公峰、白藤嶂、元旧寨山。

紫马岭　在县城东五十六里。中有天池，多芰荷，民田环焉。又有石牛岭，在盐场后，有石如牛。蓈尾山　，在县东南五十里，其西为濠头，北临海烽堠。

大圜山　在县东南四十里。南接八廉嶂，西为神涌海。上有山曰“三洲。”

四岩山　，在县东六十里。高耸，北临海，其东曰日角山，三面临海。

东洲山　在县东七十里海中。潮汐湍激，舟不可渡，曰“东洲门。” 其上北海中曰壶头山，与东莞县交界。海中有大小虎头门，以形似名，即秀山也。

黄道山　在县东二十里西村。奇秀高洁，宋黄道人修道故址也。下有“新美斋” ，为乡人黄士成所建。

云梯山　在县东七十里，又曰烟筒山。有石岩，深四尺，有泉涌如筒，俗呼为“卢亭井。” 张、许二道人尝结庵绝顶，今《石扁》犹存。

平田山　在县东八十里。临海。一名“东山。” 南蓈山　在县治东八十里。东北临海，近丰阜湖。

葫芦门山　在县南八十三里。有石立如门，林木阴郁，行人憩焉。又有佛屋门。其东北曰东岭，北接乌岩。其西南曰西岭，北接香炉，而山益盘蔚。西岭之阳，有水射出，瀑布南注。其南有北含山。

大芒山　，在县南九十里雍陌村。势如奔龙，昂首睨于巨海。

五桂山　，在县南八十五里。周回二百馀里，岩壑瀑布，可与罗浮诸胜相颃。山左有大小花园，各产异花。其阳产神仙茶，俗名“五鬼山。”

棱角山　在县城南二十八里。下有龙井，中有石如鱼峰，曰十二岭峰、曰鹰窦峰。南野角有石，俗曰“黄巢” 藏人往取之，得一二古磁器。曰丫髻峰，昔寨其上。曰茅湾峰。峰下五眼井，冬暖夏寒，与温泉相望。曰茅湾一峰，在县治前。

凤凰山　在县城东南一百五十里。东界南坑，北接官塘冈，西为金竹园、白蜮石、古壑诸峰南赴海，其上多产山兰、鹤鹃诸花，与南山对峙，迤𨓦东驰于海，瀑布之水出焉。一曰天井湖。又东南曰蓝屏山，上有石室，曰榴花山，曰翠眉山，皆相望而拱卫者也。按《县志》，旧传有仙女池、仙果，或人见之。其阳有尖峰岭、石牛岭，在香山场后。风门凹岭。烽堠银涌角峰、烽堠、鸡拍村，银矿今绝。翠眉山，西临海。秋风角山，五峰如梅花然，故《语》云：“梅花飞上秋风角。” 石甑山，凤凰东南，香山场前。蓝屏山上榴花山。蓝屏山之南产榴花，东南巨海相望而趋南者也。

望门山　，在县东南一百一十里。起自北岭，延袤二十里，如旗。至海门突起群岫，东南为九星大洋，内包乡都，外泊艘舰，渔樵猬集。

南蕉山　与凤凰山对峙，绝顶有泉，清澈不竭，曰龙潭。前有三军岩。旧《志》：宋末有陈媪者，据险率众为乱，因名其子曰勇子。后降于元。

飞驼山　即大榄山。在县北七十里。山势蜿蜒，中开屏嶂，左为露霞峰，下有开元、梅花诸泉。浮虚山　在县城西北七十里大海中，随波上下，因名。旧有元兴寺。

永泰山　：在县东北海中一百里。大海之东曰“三角” ，大海之西曰“坡头” ，皆护浮虚。

百富山　在县西北一百里。广而腴，故名。又西北十里诸山，曰圆榄，曰小榄，曰聚平，曰“大塔” ，民环居之。

黄杨山　在县西南四十二里。其木多黄杨。宋末，邓光荐挈家避此。其阳有赤坎冈，张世杰所葬地。有赤坎村、大人岭、烽堠。又西南六十里曰荔枝山，其木多荔枝，因名。又西南十里曰龙归岩山。《县志》云：“宋有结庵者” ，今湮。曰大小托山。又东北八十里曰马鞍山。《县志》云：“形势雄峻，为郡治。” 案山、乌洲山、古镇山，俱海中，西接新会。高城山　，在县西南六十里，高峻森列，叠岫层峦，周回如城郭。元末民避寇居之。

九星洲山　：九峰分峙，多石岩、石屋、灵草。石上溜水甘美，为番船往来所汲，曰“天塘水。”

金星山　在县东一百五十里大海中，二峰相峙如门，有石屿如珠。

大小横琴山　在县城南二百里大海中。大吉山在其东，小吉山在其西，下有双女坑。旧《志》：樵夫见二女溪上，就视之，化双鲤。元末，海寇王一据之。明洪武二十八年，寇平，诏虚其地。

三灶山　三石如灶，与横琴相对，南接牂牁大洋。地平坦，多稌黍，本宋“黄” 字上下二围。元海寇刘进据之。明初寇平，复入黄梁都，有田三百馀顷，皆极膏腴，编民粮差。后居民吴进深通番为乱，洪武二十六年，都指挥花茂奏歼渠魁，悉迁馀党，其田永不许耕。又南一百里曰九澳山。又南二百五十里曰井澳山，一名仙“女澳。”

锡坑山　：在县城南二百八十里大海中，多麖鹿。又南曰马盾山，曰南亭山。

知洲屿　在县南大海中，接于东莞诸洲，曰小湖，曰大小磨刀，曰罗洲，曰白椒，曰芒洲，曰散洲，曰白藤，曰鸬鹚，曰九星，曰桑洲，曰赤洲，曰担竿，曰竹洲，曰粉洲，曰大淋，曰小淋，曰文湾，曰连湾，曰三门，曰浪泊，曰倒触，曰宿聚，曰鬼啸，曰皋兰，曰鹿胫，曰潭洲，曰鸡笼，曰王鱼，曰丫洲，曰箔洲，曰挛洲，曰游鱼，皆星列焉。其下多“鱼蟹，多虾蚝，多𧒽螺。仁山　按《县志》” ，“在城内，其阳为县治，上有书院，其阴为仕学台，其左曰丰乐园，今台园久废。其北曰庆寿山，城跨其上，前有无量寺。” 东南曰丰山，昔仅培𪣻，近民居，已平。西曰武山，城垣跨之，上为战台，今毁。其三平于筑城时，是谓七星峰。笔架山　“按《县志》” ，“在县南一里。三峰耸秀，中峰” 特出其上，后易名东林。黄经构“山海斋” 诵读其丅，易名东林，与西林对凤山　按《县志》：即小榄山，去县北七十里。峰峦秀峙，纡而西指，蕴灵盘结，有泉石之美。山下有翁陔园。

零丁山　下有“零丁洋。”

深井山　按《县志》，即仙女澳也，亦名井澳，在横琴下。宋端宗御舟尝至此。景炎二年十二月，帝舟入海，至仙女澳。丙寅，风大作，舟败几溺，帝惊悸得疾，尝一却元兵于此。

澳山　按《县志》：山之东南，西对横琴水中曰外十字门，其民皆岛彝也。今迁。

石岐海　：在县城西北一里。北接浮虚，南入牂牁，其中海物惟错。

浮虚海　在县北十里。会石岐南入于牂牁。黄经诗：“西北潮宗派，东南合沓潮。长风随入夜，吹作雪翻飘。” 按《县志》：在分流上源，势若滔天，号为巨浸。

叠石海　，在县西五十里。旁有巨石，其中多鱼蟹。

东洲门海　在县东海滨，二山若门，潮汐悍急。象角头海　在县西二十里，西接鲟。巨沥北连大榄，其势汪洋，舟不可舣。按《县志》，“晴则水光接天，往来晏然。”

金紫泉　，在县东十里，味甘冽，与岩溜相去百馀武。又十一里金竹泉，味较金紫差冽。

黄婆泉　在县南二里许。味清冽。

零丁洋　在县东一百七十里海中。其上有山，其下潮汐迅急。按《通志》，宋文天祥诗“零丁洋里叹零丁” ，即此。

金星洋　在县东。海中有石屿如星，故名。九星洋　在县东南。海中有九岛如星。《新志》：“番舶往来之冲。”

梅花水　，在县南十里。源于罗汉诸山，旁多梅花。

白银水　在县南八十里。旁有树，其色如银，西北合梅花水入于海。

宫花水　在县东三十里，源于长江山。按《县志》“灌溉得能一都之田，岁旱无患。”

横坑水　在县南五十里，入北台海。鲟龙水西出，又西合梅花水。

蚬涌　在沙冈头巷，源于釜冲，入于壕，环绕学宫。按《县志》，“宋端平中，县令梁益谦决以导田，自县东襟带环绕。”

银涌　，在县东一百五十里。有石如龟，每潮生触石，浪白如银。

天井湖　按《县志》：“在县东恭常都下栅村，自南山竹门泻出下溪二丈许，其水清澈。岁旱，乡人取湖水至旱福场祈雨，立应。”

石溪　在县南一百五十里，源于凤凰山。金斗湾　在县南二十五里。多海物珍异。冷池　在县南三十里大芒山下。阔丈馀，深三四尺，味甘而冷。

热池　，在县南三十五里鸡拍村田蓢中。阔四丈馀，深五尺，潮长则没，潮退则见，其色黄浊，恒热如汤。

大龙潭　在县东南釜冲后山。岁雩辄应。旧《志》云：“中有灵物出入，岁旱投祭文，祷之以物，顷刻雨。” 又有小龙潭，在南北台山下。旧《志》云：“岁旱，乡人宰白鹅以祭。”

龙井　在县南龙舟山。旧《志》云：“天然石甃，地涌源泉，上有石若鱼，相传有龙出没其中。” 又南沙冈头曰白水井，始凿时其水出，色白。又西曰义济井。旧传邑少井，宋时乡人郑度凿此，以利邑人。

“溥惠井　” 在县集真堂东。

潘家井　在县西五十里潘家村，其水清冽，流溉民田。又西二里曰“兔毫井。” 又北七里曰“卢亭井” ，在烟筒山中。

满水井　在县东南。注灌田二十馀亩。按《县志》，佛仔屋下泉涌不息，味清美。

茅湾井　在县南。泉发五眼，北注，灌田二百亩。冬盈井　在文庙西，春夏则减，秋冬则盈港口　。按《县志》：在石岐上流，水小而浅，潮平可济，汐涸则难，乃北鄙之咽喉也。正德间，为寄庄豪右所筑。今通之。

分流海　按《县志》：在港口上流，东注于东洲门，北通于广。

倒流海　按《县志》：在浮虚之上。其中巨岭，激水湍急，回流深险。

小黄圃海　按《县志》：众水辐辏，水寇之冲。旧置巡检司，民稍安堵。今宜专哨镇守，以握其冲。第一角海　按《县志》，在县南。海门浅隘，南抵大洋，乃县南之咽喉也。明初都指挥花茂防寇于此，民呼曰“花夫人马头。”

乌沙海　按《县志》：“在三灶东。成化中，番船侵扰，岁令官军千人防之。”

春坎坑　按《县志》，“西北合梅花水、长江水北出，又北合神涌水入于海。”

旱福场　按《县志》：“在县东九十里恭常都下栅村石牛潭侧。乡人以石为坛。或岁旱，于天井湖取水至场，用水牛一只燃火四旁迫之，牛狂触场中。于是地损水动，祈雨立应。”

大井　按《县志》“在县西北仁厚街。”

沙井　按《县志》：“在西门内武山下。其泉自石中出，甘美可爱。”

象乳泉　按《县志》：“在县南十里飞鹅山之北，味甘冽，僧慧融掬之而甘，因辟焉。”

“万年井　” ：在莲峰麓，今涸。

瀵水井　在北山村

大井　按《县志》“在龙眼都濠兔村，与潘家村相对，四面澄澈，岁旱灌溉田苗。”

紫马泉　按《县志》“在县东十馀里，出紫马岭下，因名。”

丹泉　按《县志》“在县南八十五里五桂山攀天岭之石，岩味香冽。”

翰香泉　按《县志》在县西南八十里陈公石之左。

五眼井　按《县志》在谷字都茅湾村下，冬煖夏寒，与温泉相望。

开元泉　按《县志》在县北七十里小榄之飞驼山。。